**Branko Grčić** (Knin, 16. travnja 1964. hrvatski političar, ekonomist, trenutni potpredsjednik Vlade i ministar regionalnog razvoja i fondova Europske unije.

Životopis
---------

Rođen je u Kninu, 16. travnja 1964. godine, gdje je završio osnovnu i srednju ekonomsku školu. Godine 1987. diplomirao je na Ekonomskom fakultetu u Splitu. Redoviti je profesor na Ekonomskom fakultetu u Splitu, a radni odnos je zasnovao krajem 1987. godine. Magistrirao je u listopadu 1990. na EF Zagreb na temu *Ekonometrijski model razvoja društvenog sektora privrede Dalmacije*, a u travnju 1996. uspješno obranio doktorsku disertaciju na temu modelskog pristupa upravljanju regionalnim razvitkom (*Simulacijski model upravljanja razvojem regije*). U srpnju 1997. izabran je u zvanje docenta, u prosincu 2001. u zvanje izvanrednog profesora, a u ožujku 2005. u zvanje redovitog profesora za znanstvene discipline *Makroekonomija* i *Regionalna ekonomija*. 

Do danas je objavio šesdesetak znanstvenih i stručnih radova u zemlji i inozemstvu, osobito iz područja makroekonomije i regionalne ekonomije te razvoja poduzetništva. U tijeku svog znanstvenog rada bio je sudionik više domaćih i međunarodnih znanstvenih skupova ili konferencija. 

Obnašao je dužnost dekana Ekonomskog fakulteta u Splitu. 

Član je Socijaldemokratske partije Hrvatske (SDP-a) od 1999. godine, gdje je član Glavnog odbora i predsjednik Savjeta za gospodarstvo i regionalni razvoj. Saborski zastupnik postaje 2007. te je član Odbora za gospodarstvo, Odbora za europske integracije te Odbora za međuparlamentarnu suradnju. Obnašao je i dužnost potpredsjednika Izaslanstva Hrvatskog sabora u Zajedničkom parlamentarnom odboru Republike Hrvatske - Europske unije.
Vodio je skupinu za pregovore s Europskom unijom - Regionalna politika i koordinacija strukturnih instrumenata. 

Bio je gospodarski strateg SDP-a i jedan od kreatora gospodarskog programa Kukuriku koalicije.

Oženjen je i otac dvoje djece. Govori engleski jezik, a hobiji su mu tenis i glazba.

Vanjske poveznice
-----------------

 Arhivirano 2012-04-14 na Wayback Machine-u



| * p
* r
* u
Sastav 12. Vlade Republike Hrvatske |
| --- |
| 23. prosinca 2011. – 22. siječnja 2016. |
| Predsjednik | Zoran Milanović (SDP) |
| Prva potpredsjednica | prof. dr. sc. Vesna Pusić (HNS) |
| Potpredsjednici | Milanka Opačić (SDP) • prof. dr. sc. Branko Grčić (SDP) • Ranko Ostojić (SDP) |
| Ministri | Boris Lalovac • Ante Kotromanović (SDP) • mr. sc. Orsat Miljenić (nestranački) • Arsen Bauk (SDP) • Ivan Vrdoljak (HNS) • Gordan Maras (SDP) • prof. dr. sc. Mirando Mrsić (SDP) • dr. sc. Siniša Hajdaš Dončić (SDP) • Tihomir Jakovina (SDP) • Darko Lorencin (IDS) • Mihael Zmajlović (SDP) • dr. sc. Anka Mrak Taritaš (HNS) • Predrag Matić • dr. sc. Siniša Varga (SDP) • prof. dr. sc. Vedran Mornar • prof. dr. sc. Andrea Zlatar Violić (HNS) |
| Ministri razrješeni dužnosti  prije kraja mandata Vlade | Zlatko Komadina (SDP) (do 4. travnja 2012.) • Mirela Holy (SDP) (do 7. lipnja 2012.) • Radimir Čačić (HNS)  prvi potpredsjednik (do 14. studenog 2012.) • Veljko Ostojić (IDS) (do 9. ožujka 2013.) 
• Slavko Linić (SDP) (do 6. svibnja 2014.) • Rajko Ostojić (SDP) (do 18. lipnja 2014.) • Željko Jovanović (SDP) (do 18. lipnja 2014.) |
| Glavna tajnica | Marica Matković |